Raahen rata

Raahen radalla tarkoitetaan 28 kilometrin mittaista sivurataa Pohjanmaan radan Tuomiojan liikennepaikalta Siikajoelta Raahen keskustaan ja edelleen SSAB:n terästehtaalle. Rataosalla on nykyisin vain tavaraliikennettä.

Historia
Alun perin Pohjanmaan rata oli tarkoitus linjata Raahen kautta, mutta tuolloin merkittävä merenkulkukaupunki ei halunnut rahdista kilpailevaa rautatietä kaupunkiin. Pian huomattiin kuitenkin rautatien merkitys sisämaan rahtiliikenteelle, ja Raaheen alettiin suunnitella pistoraiteen rakentamista. Tuolloin perustettiin yksityinen Raahen Rautatieosakeyhtiö, jonka tehtäväksi tuli rakentaa rata Raahesta Lapin asemalle (nykyinen Tuomioja). Rata valmistui vuosina 1898–1899. VR:n omistukseen rata myytiin vuonna 1926. Henkilöliikenne jatkui syksyyn 1966 asti.

Suomen ensimmäinen moottorijuna otettiin käyttöön Raahen rautatiellä 9. heinäkuuta 1925.Ensimmäinen moottorijuna Suomessa, Suomen Kuvalehti, 25.07.1925, nro 30, s. 21, Kansalliskirjaston digitaaliset aineistot. Viitattu 07.07.2024 Paikallisliikenteeseen tarkoitettua vaunua käytettiin matkustajien ja postin kuljetukseen sellaisilla vuoroilla, joilla tavallinen juna olisi ollut kannattamaton. Tamperelaisen Keski-Suomen Auto Oy:n rakentama moottorivaunu koostui kahdesta Ford-kuorma-auton alustasta, jotka oli kytketty toisiinsa perät vastakkain. Moottorivaunun kummassakin päässä oli 28 hevosvoiman Ford-autonmoottori, joten moottorivaunua ei tarvinnut kääntää, vaan käytettiin kulloinkin siinä päässä olevaa moottoria, johon suuntaan kuljettiin. Alustan päällä oli tavallinen linja-auton kori ja autonpyörien sijalla rautaiset Lokomon valmistamat rautatievaunun pyörät. Korien sisusta oli päällystetty koivunvärisellä vaneerilla. Istuimet, jotka olivat poikkipäin, olivat samantapaiset kuin uudemmissa valtionrautateiden kolmannen luokan päivävaunuissa. Moottorivaunu oli varustettu puskureilla ja tavallisilla auton valaistuslaitteilla. Ajatus moottorivaunun käyttämisestä Suomessa saatiin Englannista, jossa Kent—Sussex Railway Co:lla oli vastaavia moottorivaunuja käytössä vuodesta 1922 lähtien. Rautatie-moottorivaunu valmistettavana Tampereella. Keski-Suomen Auto Oy. rakentaa moottorivaunun Raahen rautatietä varten, Aamulehti, 15.03.1925, nro 62, s. 6, Kansalliskirjaston digitaaliset aineistot. Viitattu 15.03.2025Suomen ensimmäinen moottorijuna valmistunut. Raahen rautatielle tilattu Ford-moottorijuna nyttemmin valmistunut Tampereella, Aamulehti, 10.07.1925, nro 154, s. 5, Kansalliskirjaston digitaaliset aineistot. Viitattu 12.07.2025Suomessa valmistettu moottorijuna, Aamulehti, 14.07.1925, nro 157, s. 5, Kansalliskirjaston digitaaliset aineistot. Viitattu 12.07.2025

Rataosan sähköistys on otettu käyttöön vuonna 2001. Sähköistysjärjestelmänä on käytetty 2 × 25 kV -järjestelmää. Osuus on Suomen rataverkon ensimmäinen kyseisellä järjestelmällä sähköistetty osuus.

Lähteet

 Aiheesta muualla 

Luokka:Raahen liikenne
Luokka:Suomen rataverkko
Luokka:Siikajoen liikenne